
Бүген ТР Министрлар Кабинетының “Казан ярминкәсе”ндә узган күчмә утырышы кысаларында, ТР Хөкүмәте белән Алманиянең “Flad&Flad Communication Group” компаниясе арасында хезмәттәшлек Килешүенә кул куелды. Документны Татарстан ягыннан Премьер-министр Илдар Халиков имзалады.


Республикада һәр тармакта, һәр муниципаль берәмлектә бер берәмлек продукция яки квадрат метр мәйданга туры килгән энергия чыгымнары буенча дисбаланс саклана. Бер үк типтагы объектларда энергия куллану күрсәткечендәге аерма 2-3 тапкырга җитә. Бюджет оешмалары арасында, мәсәлән, җылылык энергиясен куллану буенча иң югары күрсәткеч Ютазы районында. Биредә республика буенча уртача күрсәткеч 2 тапкырга арттырылган. Зәй һәм Апас районнарында да бер кв. метр мәйданга тотылган гигокалорий республика буенча уртача күрсәткечтән якынча 2 тапкырга артык.

Бүген Казан Кремлендә Татарстан Республикасы Хөкүмәте һәм “Н.Е.Жуковский исемендәге үзәк аэрогидродинамика институты” федераль дәүләт унитар предприятиесе (ФДУП) арасында хезмәттәшлек турында килешү имзаланды.

“Яшьләр үзләренең конкурентлыкка сәләтен күрсәтергә тиеш. Көндәшлеккә сәләтне белем дәрәҗәсе һәм эшлеклелек сыйфатлары билгели”. ТР Президенты Рөстәм Миңнеханов бүген ТР Студентлары чираттан тыш конгрессының пленар утырышында шулай дип белдерде. Утырыш Казан федераль (Идел буе) университетының актлар залында үтте. Пленар утырышта ТР Студентлар лигасының яңа Уставы расланып, 2010 елдагы эшчәнлек нәтиҗәләре каралды.

Бүген Татарстан Республикасы Хөкүмәте йортында узган очрашуда республика предприятиеләренең “Ренова” компанияләр төркеме һәм “Сколково” инновацион үзәге белән ике якка да файдалы хезмәттәшлегенең төп юнәлешләре хакында фикер алыштылар. “Ренова” компанияләр төркеме вице-президенты – идарә әгъзасы Ринат Халиков җитәкчелегендәге “Ренова” компанияләр төркеме һәм “Сколково” инновацион үзәге вәкилләре белән очрашуны Татарстан Президенты Рөстәм Миңнеханов үткәрде.

Бүген, Әниләр көне алдыннан, ТР Премьер-министры Илдар Халиков Казанның Юлиус Фучик урамындагы йортларның берсендә яшәүче күп балалы Зәйнуллиннар гаиләсендә булды.

Бүген ТР Премьер-министры Илдар Халиков журналистлар - Россия Федерациясендәге чит илләр массакүләм мәгълүмат чаралары вәкилләре белән очрашты. Очрашу Казанда ТР Хөкүмәте йортында үткәрелде.
Рәсми Татарстан